Les Escoles Infantils Municipals tenen oberta la seua matrícula per al pròxim curs
2025-07-24

Burjassot compta amb dues Escoles Infantils Municipals, l’EIM Llumenetes I, situada en el Barri de les 613 Vivendes i l’EIM Llumenetes II, situada en el carrer Isabel la Catòlica del municipi. Ambdues ja tenen obert el seu període de matrícula per al pròxim curs 2018-2019 i així ho volen fer saber, a través de l’àrea de Benestar Social i de la regidoria d’Educació, dirigides per Lluna Àrias i Olga Camps, respectivament, a totes les famílies de Burjassot que estiguen interessades a matricular als seus fills o filles de 0 i 3 anys, en algun dels dos centres.

Amb bones instal·lacions, amplis horaris, servei de menjador en ambdues i preus molt reduïts, les famílies han de saber que les matrícules en tots dos centres suposen rebre les subvencions que procedeixen, tant de l’Ajuntament de Burjassot, com de la Generalitat Valenciana. A més, la matrícula és totalment gratuïta per als xiquets de 2 a 3 anys.

Per a més informació, els pares i mares interessats, poden trucar al telèfon de contacte 96 364 14 03.